rejauldu/bengali-wikipedia huggingface dataset:
ডেল শোফিল্ড (১৪ এপ্রিল, ১৯১৫ - ৯ ডিসেম্বর, ২০০৬) একজন মার্কিন হার্ডলার ছিলেন। তিনি ১৯৩৬ সালের গ্রীষ্মকালীন অলিম্পিকে পুরুষদের ৪০০ মিটার হার্ডলসে প্রতিদ্বন্দ্বিতা করেছিলেন।   তথ্যসূত্র   বিষয়শ্রেণী:১৯১৫-এ জন্ম বিষয়শ্রেণী:২০০৬-এ মৃত্যু বিষয়শ্রেণী:জন্মস্থান অনুপস্থিত বিষয়শ্রেণী:মার্কিন যুক্তরাষ্ট্রের অলিম্পিক ট্র্যাক অ্যান্ড ফিল্ড মল্লক্রীড়াবিদ বিষয়শ্রেণী:মার্কিন পুরুষ হার্ডলার বিষয়শ্রেণী:১৯৩৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২০শ শতাব্দীর মার্কিন পুরুষ ক্রীড়াবিদ
একই নামের অন্যান্য ব্যক্তিবর্গের জন্য দেখুন আবদুল আজিজ।  আবদুল আজিজ (জন্ম: অজানা - মৃত্যু: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।    জন্ম ও শিক্ষাজীবন  আবদুল আজিজের পৈতৃক বাড়ি মাদারীপুর জেলার রাজৈর উপজেলার মাঝকান্দি গ্রামে। তাঁর বাবার নাম খলিল মোল্লা এবং মায়ের আমিরুন নেছা। তাঁর স্ত্রীর নাম মোরশেদা বেগম। তাঁদের দুই ছেলে ও দুই মেয়ে।   কর্মজীবন  পাকিস্তান সেনাবাহিনীতে চাকরি করতেন আবদুল আজিজ। ১৯৭১ সালে কর্মরত ছিলেন যশোর সেনানিবাসে অবস্থিত প্রথম ইস্ট বেঙ্গল রেজিমেন্টে। ৩০ মার্চ এখানে আক্রান্ত হওয়ার পর হাফিজ উদ্দিন আহমেদের নেতৃত্বে ঝাঁপিয়ে পড়েন মুক্তিযুদ্ধে। প্রতিরোধযুদ্ধ শেষে প্রথমে ১১ নম্বর সেক্টরে, পরে নিয়মিত মুক্তিবাহিনীর জেড ফোর্সের অধীনে যুদ্ধ করেন। কামালপুর যুদ্ধে তিনি অসাধারণ বীরত্ব প্রদর্শন করেন। মুক্তিযুদ্ধে বিশেষত কামালপুর যুদ্ধে সাহস ও বীরত্ব প্রদর্শনের জন্য তিনি বীর বিক্রম খেতাবে ভূষিত হন। স্বাধীনতার পর তিনি বাংলাদেশ সেনাবাহিনী থেকে হাবিলদার হিসেবে অবসর নেন। তিনি মারা গেছেন।   পুরস্কার ও সম্মাননা   বীর বিক্রম   তথ্যসূত্র    বহি:সংযোগ   বিষয়শ্রেণী:বীর বিক্রম বিষয়শ্রেণী:মাদারীপুর জেলার ব্যক্তি
বৈচিত্র্য (উদ্ভিদবিদ্যার নামকরণে সংক্ষেপে var. ;  varietas) প্রজাতি এবং উপ-প্রজাতির নীচে একটি শ্রেণিবিন্যাস র‍্যাঙ্ক, কিন্তু ফর্মের উপরে। যেমন, এটি একটি তিন-অংশের ইনফ্রাস্পেসিফিক নাম পায়। কখনও কখনও এটি সুপারিশ করা হয় যে উপ-প্রজাতির র‍্যাঙ্কিটি ভৌগোলিক স্বাতন্ত্র্যকে চিনতে ব্যবহার করা উচিত, যেখানে প্রজাতির ভৌগোলিক পরিসর জুড়ে ট্যাক্সন দেখা গেলে বৈচিত্র্যের র‌্যাঙ্কটি উপযুক্ত।   উদাহরণ  পিঙ্কুশন ক্যাকটাস, এসকোবারিয়া ভিভিপাড়া, কানাডা থেকে মেক্সিকো পর্যন্ত একটি বিস্তৃত পরিবর্তনশীল প্রজাতি, এবং নিউ মেক্সিকো জুড়ে প্রায়  নীচে পাওয়া যায়। নয়টি জাত বর্ণনা করা হয়েছে। যেখানে পিঙ্কুশন ক্যাকটাসের জাতগুলি মিলিত হয়, তারা একত্রিত হয়। এসকোবরিয়া ভিভিপাড়া বর্ণের জাত। অ্যারিজোনিকা অ্যারিজোনা থেকে এসেছে, অন্যদিকে এসকোবারিয়া ভিভিপাড়া ভার। নিও-মেক্সিকানা নিউ মেক্সিকো থেকে এসেছে।   সংজ্ঞা  শব্দটি বিভিন্ন লেখক দ্বারা বিভিন্ন উপায়ে সংজ্ঞায়িত করা হয়েছে। যাইহোক, চাষকৃত উদ্ভিদের জন্য নামকরণের আন্তর্জাতিক কোড, স্বীকার করে যে "বৈচিত্র্য" শব্দটি প্রায়ই " কাল্টিভার " বোঝাতে ব্যবহৃত হয়, এই ব্যবহারকে স্বীকার করে না। কোডে বৈচিত্র্যকে নিম্নরূপ সংজ্ঞায়িত করা হয়েছে: "প্রজাতি এবং ফর্ম (ফরমা) এর মধ্যে উদ্ভিদবিদ্যার নামকরণের শ্রেণিবিন্যাস বৈচিত্র্য (ভেরিয়েটা)"। কোডটি নিম্নরূপ অন্যান্য ব্যবহারকে স্বীকার করে: "প্রজাতির পদমর্যাদার নীচে একটি স্পষ্টভাবে পৃথকীকরণযোগ্য ট্যাক্সনের জন্য কিছু জাতীয় এবং আন্তর্জাতিক আইনে ব্যবহৃত শব্দ; সাধারণত, আইনী পাঠ্যগুলিতে, চাষের সমতুল্য একটি শব্দ। একটি জাতের অন্য জাতের থেকে আলাদা চেহারা থাকবে, কিন্তু সেই অন্যান্য জাতের সাথে অবাধে হাইব্রিডাইজ করবে।   অন্যান্য নামকরণ ব্যবহার   উদ্ভিদ প্রজনন নামকরণে, অন্ততপক্ষে ইউপিওভি কনভেনশনে স্বাক্ষরকারী দেশগুলিতে, " জাত " বা "উদ্ভিদের বৈচিত্র্য" একটি আইনি শব্দ।  প্রাণিবিদ্যার নামকরণে, প্রজাতির নীচে একমাত্র অনুমোদিত র‍্যাঙ্ক হল উপ-প্রজাতি। একটি নাম যা ১৯৫৯ সালের আগে প্রকাশিত হয়েছিল একটি জাতের নামটিকে একটি উপ-প্রজাতির নাম হিসাবে নেওয়া হয়। ১৯৬০ সালের পরে প্রকাশিত একটি নাম বিভিন্ন হিসাবে আনুষ্ঠানিকভাবে বিদ্যমান নেই। প্রাণিবিদ্যায়, প্রয়োজনে ফর্ম এবং রূপগুলি অনানুষ্ঠানিকভাবে ব্যবহার করা হয়, কিন্তু আইসিজেডএন দ্বারা অনিয়ন্ত্রিত।  ব্যাকটিরিওলজিকাল নামকরণ উপ-প্রজাতি শব্দটি ব্যবহার করে। ১৯৯২ সালের আগে কিছু নাম "জাত" হিসাবে প্রকাশিত হয়েছিল কিন্তু পরিভাষাটি এখন অননুমোদিত; যে নামগুলি জাত হিসাবে প্রকাশিত হয়েছিল তা উপ-প্রজাতি হিসাবে প্রকাশিত হওয়ার জন্য নেওয়া হয়।  ভিটিকালচার নামকরণে, যাকে " আঙ্গুরের জাত " হিসাবে উল্লেখ করা হয় তা বাস্তবে চাষকৃত উদ্ভিদের নামকরণের আন্তর্জাতিক কোডে ব্যবহার অনুসারে বা " উদ্ভিদের জাত " আইনী অর্থে উদ্ভিদবিদ্যার শ্রেণিবিন্যাসের জাতগুলির পরিবর্তে, যেহেতু সেগুলি কাটিংয়ের মাধ্যমে প্রচারিত হয়। এবং যৌন প্রজননের অধীনে স্থিতিশীল নয় এমন বৈশিষ্ট্য রয়েছে। যাইহোক, বিভিন্ন শব্দের ব্যবহার ভিটিকালচারে এতটাই নিবিষ্ট যে চাষে পরিবর্তনের সম্ভাবনা নেই।   আরও দেখুন    কাল্টিভার  হাইব্রিড (জীববিজ্ঞান)  উদ্ভিদের জাত (আইন)  ২০০১ সালের উদ্ভিদের জাত এবং কৃষকদের অধিকার সুরক্ষা আইন (ভারত)  জাতি (জীববিজ্ঞান)  উপজাতীয়তা  ত্রিপদী নামকরণ  উদ্ভিদ ল্যান্ডরেস  তথ্যসূত্র  বিষয়শ্রেণী:বৈচিত্র্য (উদ্ভিদবিদ্যা) বিষয়শ্রেণী:পরিবেশ পরিভাষা বিষয়শ্রেণী:শ্রেণিবিন্যাসবিদ্যার পদ বিষয়শ্রেণী:উদ্ভিদবিদ্যাগত নামাবলী বিষয়শ্রেণী:উদ্ভিদবিজ্ঞান
মুহাম্মদ হানি জামাল আল দামারদাশ (, ; জন্ম: ২৫ জানুয়ারি ১৯৯৬; মুহাম্মদ হানি নামে সুপরিচিত) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলি এবং মিশর জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় অথবা ডান পার্শ্বীয় মধ্যমাঠের খেলোয়াড় হিসেবে খেলেন।  ২০১৫ সালে, হানি মিশর অনূর্ধ্ব-২৩ দলের হয়ে মিশরের বয়সভিত্তিক পর্যায়ে অভিষেক করেছিলেন। প্রায় এক বছর যাবত মিশরের বয়সভিত্তিক দলের হয়ে খেলার পর, তিনি ২০১৬ সালে মিশরের হয়ে আন্তর্জাতিক পর্যায়ে অভিষেক করেছেন; মিশরের জার্সি গায়ে তিনি এপর্যন্ত ৭ ম্যাচে অংশগ্রহণ করেছেন।  প্রারম্ভিক জীবন মুহাম্মদ হানি জামাল আল দামারদাশ ১৯৯৬ সালের ২৫শে জানুয়ারি তারিখে মিশরের কায়রোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল হানি মিশর অনূর্ধ্ব-২৩ দলের হয়ে খেলার মাধ্যমে মিশরের প্রতিনিধিত্ব করেছেন। ২০১৫ সালে মিশর অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। মিশরের বয়সভিত্তিক দলের হয়ে তিনি প্রায় ১ বছরে ২ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল মিশর  ২০১৬  ২  ০ ২০১৯  ৩  ০ ২০২০  ১  ০ ২০২১  ১  ০ সর্বমোট  ৭  ০  তথ্যসূত্র  বহিঃসংযোগ                 বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:মিশরীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:আল আহলি স্পোর্টিং ক্লাবের খেলোয়াড় বিষয়শ্রেণী:মিশরীয় প্রিমিয়ার লিগের খেলোয়াড় বিষয়শ্রেণী:মিশরের আন্তর্জাতিক যুব ফুটবলার বিষয়শ্রেণী:মিশরের আন্তর্জাতিক ফুটবলার বিষয়শ্রেণী:ফুটবল ফুলব্যাক বিষয়শ্রেণী:২০২৩ আফ্রিকা কাপ অব নেশন্সের খেলোয়াড় বিষয়শ্রেণী:মিশরীয় পুরুষ ফুটবলার
থাম্ব|আশাপতি অ্যান্ড সন কোম্পানির খাম, ১৯৩০ এর দশক আশাপতি তাম্রকার (দেবনাগরী: आशापति ताम्रकार; ১৯০৪ – ১৯৪২) ছিলেন নেপালের দর্শনযন্ত্র নির্মাতাদের অগ্রদূত।  পৃষ্ঠা ৪। তিনি চক্ষুবিজ্ঞান ও অর্থোপোস্কোপি বিষয়ে প্রশিক্ষণ গ্রহণ করেন। তিনি চশমা আমদানি করে বিক্রয় করতেন, যে ধরনের কাজের কথা সে সময়কার নেপালে একদম অপরিচিত ছিল।   প্রারম্ভিক জীবন  আশাপতি কাঠমান্ডু দরবার ক্ষেত্রের মরূতে এক তাম্রকার পরিবারে জন্মগ্রহণ করেন। তার পিতার নাম প্রাণপতি তাম্রকার এবং মাতার নাম হেরা লক্ষ্মী তাম্রকার। নেপালের তাম্রকারেরা তাদের প্রাচীন পৈতৃক ব্যবসা ছেড়ে অন্যান্য ব্যবসায় জড়িত হচ্ছিল। আশাপতির পিতা কবিরাজি পেশা গ্রহণ করেন। তবে তাদের অনেক আত্মীয়-পরিজন প্রাচীন পেশায় থেকে তামা ও রূপার তৈজসপত্র, প্রদীপ ও পূজার সরঞ্জাম তৈরি করতেন। পিতার সূত্রে আশাপতি ভেষজ ঔষধ প্রস্তুতি ও বিক্রয়ের সাথে জড়িত হন।  আশাপতির প্রথম সন্তান রামপতির জন্মের পর তার প্রথম স্ত্রী মৃত্যুবরণ করেন। ১৯২৭ সালে তিনি তুলাধর পরিবারের মেয়ে মোতি লানির সাথে বিয়ে করেন। তাদের ঘরে কন্যা হীরা শোভার জন্ম হয়।   চিকিৎসাশাস্ত্র অনুশীলন  আশাপতি নিজের ঘর থেকে ব্যবসায় প্রতিষ্ঠান আশাপতি অ্যান্ড সন গড়ে তোলেন। প্রতিষ্ঠানটি ভারত থেকে চশমা আমদানি করতো। পরবর্তীতে তিনি চশমা কাটার যন্ত্র নিয়ে আসেন এবং নিজেরাই চশমা তৈরি করতে থাকেন। ১৯৩৫ সালে তিনি কলকাতায় গমন করেন এবং ৫৪ বউবাজার স্ট্রিটের ইউনাইটেড অপটিক্যাল সার্ভিসে চক্ষুবিজ্ঞান ও অর্থোপোস্কোপি বিষয়ে প্রশিক্ষণ গ্রহণ করেন।  চশমা নির্মাণের পাশাপাশি আশাপতি একজন ভেষজ ঔষধ প্রস্তুতির সাথেও জড়িত ছিলেন। ১৯৩৯ সালে তিনি পুনরায় কলকাতায় গমন করেন এবং ক্যাম্পবেল মেডিক্যাল স্কুল ও হাসপাতালের ওয়ার্ড ও অপারেশন থিয়েটারে ড্রেসার হিসেবে কাজে যোগ দেন। মেডিক্যাল স্কুলটি বর্তমানে নীলরতন সরকার মেডিক্যাল কলেজ ও হাসপাতাল নামে পরিচিত। তিনি কাঠমান্ডুর বীর হাসপাতালে অবেদনবিদ হিসেবেও কাজ করেছেন।   অগ্রসর চিন্তাভাবনা  আশাপতি নারীশিক্ষার বিষয়ে সোচ্চার ছিলেন, যা তার সময়ে অনেক অবহেলিত ছিল। তিনি তার কন্যাকে শিক্ষার বিষয়ে উৎসাহ দেন এবং দরবার ক্ষেত্রের কন্যা পাঠশালায় ভর্তি করিয়ে দেন, যা তৎকালীন নেপালের কয়েকটিমাত্র নারীশিক্ষা প্রতিষ্ঠানের অন্যতম ছিল। নারীশিক্ষা পাঠশালাটি শহিদ শুক্ররাজ শাস্ত্রীর বোন চন্দ্রকান্ত যোশী পরিচালনা করতেন।  আশাপতি তার শেষ জীবনে যক্ষ্মায় আক্রান্ত হন, যার চিকিৎসা তৎকালে নেপালে উপলব্ধ ছিল না। তিনি ১৯৪২ সালে মাত্র ৩৮ বছর বয়সে তার নিজগৃহে মৃত্যুবরণ করেন।   তথ্যসূত্র   বিষয়শ্রেণী:১৯০৪-এ জন্ম বিষয়শ্রেণী:১৯৪২-এ মৃত্যু বিষয়শ্রেণী:চশমা বিক্রেতা বিষয়শ্রেণী:কাঠমান্ডুর ব্যক্তি বিষয়শ্রেণী:২০শ শতাব্দীর নেপালি ব্যবসায়ী বিষয়শ্রেণী:নেওয়ার ব্যক্তি
আব্দুর রহমান গাজী ছিলেন আরতুগ্রুলের একজন যোদ্ধা। তিনি প্রথম উসমান এবং তার ছেলে প্রথম ওরহানের সাথেও একত্রে যুদ্ধ করেছেন। তিনি তুরগুত আল্প এবং কনুর আল্পের মতো উসমানীয় সাম্রাজ্যের প্রথম দিকের একজন কমান্ডার ছিলেন। তিনি আয়ডোস দূর্গের বিজেতা ছিলেন, যেটি তিনি ১৩২৮ সালে জয় করেছিলেন। বর্তমানে ইস্তাম্বুলের সুলতানবেলী জেলায় এর কিছু ধ্বসাংবশেষ অবস্থিত রয়েছে। তাঁর এই দূর্গ বিজয় ও একজন বাইজেন্টাইন মেয়েকে নিয়ে গল্প প্রচলিত রয়েছে।   জীবন  ধারণা করা হয় আব্দুর রহমান গাজীর জন্ম ১২শতকের শেষের দিকে হয়েছিল, তবে তাঁর জন্মস্থান সম্পর্কে কোনো তথ্য পাওয়া যায় নি। তিনি সুলেইমান শাহ, আরতুগ্রুল গাজী, প্রথম উসমান এবং প্রথম ওরহান-এর সময়কালের একজন বিশিষ্ট যোদ্ধা ছিলেন।  যখন , , কনুর আল্প ও উসমানীয় সাম্রাজ্য-এর অন্যান্য সৈন্যরা যথাক্রমে আকিয়াজি, ইজনিক এবং ইজমিত আক্রমণে ব্যাস্ত ছিলেন আব্দুর রহমান গাজী তখন ইস্তাম্বুল এর দূর্গগুলোতে অভিযান পরিচালনা করেন। বুরসা জয়ের আগ পর্যন্ত, তিনি উসমানীয়-বাইজেন্টাইন সীমান্ত এলাকায় অভিযান চালিয়ে যেতে থাকেন।  ১৩২৮ সালে ওরহান গাজী আব্দুর রহমান গাজীকে আয়ডোস দূর্গ অবরোধ করতে পাঠান। এটি ছিল একটি দীর্ঘ সময়ের অবরোধ। কথিত আছে যে, আয়ডোস দূর্গের টেকফুরের কন্যা স্বপ্ন দেখেছিলেন যেখানে একজন সুদর্শন পুরুষ তাকে উদ্ধার করছে ও তার পরে তিনি সেই ব্যক্তির প্রেমে পড়েছিলেন। পরে, যখন উসমানীয়রা দুর্গটি ঘেরাও করে, তখন তিনি আব্দুর রহমান গাজীকে তার স্বপ্নের মানুষ হিসেবে স্বীকৃতি দেন। তারপরে তিনি তাকে একটি চিঠি পাঠিয়েছিলেন যাতে তিনি তাকে রাতে দূর্গে ফিরে আসার জন্য বলেছিলেন। রাতে ফিরে আসতে এবং তাকে দুর্গের ভিতরে যেতে তাকে সাহায্য করবেন বলেছিলেন। এভাবেই তার এই সাহায্যের ফলে আব্দুর রহমান গাজী দুর্গটি দখল করে নেন।  ঐতিহাসিক হালিল ইনালসিক বলেন, দূর্গ বিজয়ের পরে আব্দুর রহমান গাজী ওরহান গাজীর অনুরোধে টেকফুরের মেয়েকে বিয়ে করেন এবং তার একজন পুত্র সন্তান ছিল।   মৃত্যু ও দাফন  আব্দুর রহমান গাজী ১৩২৯ সালে ইন্তেকাল করেন। তাকে ইস্তাম্বুল এর কাছে সামান্দিরার এসকিশেহিরের কাছে আবদুররাহমানগাজি গ্রামে সমাধিস্থ করা হয়।   জনপ্রিয় সংস্কৃতিতে  আব্দুর রহমান গাজীকে টিআরটি ১-এ সম্প্রচারিত টিভি সিরিজ দিরিলিস: আরতুগ্রুল এবং এটিভিতে সম্প্রচারিত টিভি সিরিজ কুরুলুশ: ওসমান চিত্রিত করা হয়েছে। তার চরিত্রে অভিনয় করেছেন জনপ্রিয় অভিনেতা সেলাল আল।   তথ্যসূত্র   বিষয়শ্রেণী:১৩২৯-এ মৃত্যু বিষয়শ্রেণী:১৪শ শতাব্দীর ওসমানীয় সামরিক কর্মকর্তা
সাম্মারিনীয় জাতীয় অলিম্পিক কমিটি (; এছাড়াও সংক্ষেপে আইওসি কোড এসএমআর দ্বারা পরিচিত) হলো সান মারিনোর জাতীয় অলিম্পিক কমিটি। এই সংস্থাটির ১৯৫৯ সালে প্রতিষ্ঠিত হয়েছে; প্রতিষ্ঠার বছরেই আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর সান মারিনোর সেরাভায়েতে অবস্থিত।  বর্তমানে সাম্মারিনীয় জাতীয় অলিম্পিক কমিটির সভাপতির দায়িত্ব পালন করছেন ক্রিস্তিয়ান ফোর্চেল্লিনি, যিনি ২০২৫ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন এরোস বোলোনিয়া।  ইতিহাস ১৯৫৯ সালে সান মারিনোর বহু-ক্রীড়ার সর্বোচ্চ সংস্থা হিসেবে সাম্মারিনীয় জাতীয় অলিম্পিক কমিটি প্রতিষ্ঠিত হয়েছে। ফেরেদিকো বিগি এই সংস্থার প্রথম সভাপতির দায়িত্ব পালন করেছেন, যিনি ১৯৫৯ হতে ১৯৫৯ পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার প্রায় এক বছর পর সান মারিনো ১৯৬০ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯৭৬ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।  আরও দেখুন  অলিম্পিকে সান মারিনো  তথ্যসূত্র  বহিঃসংযোগ     এএনওসিতে সাম্মারিনীয় জাতীয় অলিম্পিক কমিটি   অলিম্পিডিয়ায় সাম্মারিনীয় জাতীয় অলিম্পিক কমিটি   অলিম্পিক.কমে সাম্মারিনীয় জাতীয় অলিম্পিক কমিটি   বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে সান মারিনো বিষয়শ্রেণী:সান মারিনোর ক্রীড়া পরিচালনা পরিষদ বিষয়শ্রেণী:১৯৫৯-এ সান মারিনোতে প্রতিষ্ঠিত বিষয়শ্রেণী:১৯৫৯-এ প্রতিষ্ঠিত ক্রীড়া সংস্থা
left|রিয়াজ|100px রিয়াজ উদ্দিন আহমেদ সিদ্দিক যিনি রিয়াজ নামেই বেশি পরিচিত হলেন বাংলাদেশের একজন জনপ্রিয় চলচ্চিত্র অভিনেতা। তিনি ১৯৯৫ সালে বাংলার নায়ক চলচ্চিত্রে অভিনয়ের মাধ্যমে চলচ্চিত্র জগতে পদার্পণ করেন। ১৯৯৭ সালে মহম্মদ হান্‌নান পরিচালিত প্রাণের চেয়ে প্রিয় চলচ্চিত্রে রিয়াজ অভিনয় করেন যা ব্যবসায়িকভাবে সফল হয় এবং একইসঙ্গে রিয়াজকে জনসাধারণের মাঝে জনপ্রিয় করে তোলে। তিনি বাংলাদেশের অনেক প্রখ্যাত পরিচালকের চলচ্চিত্রে অভিনয় করেছেন। এছাড়াও রিয়াজ ভারতীয় চলচ্চিত্রকার ও অভিনেতা মহেশ মাঞ্জরেকারের ইট ওয়াজ রেইনিং দ্যাট নাইট নামে একটি ইংরেজী চলচ্চিত্রে অভিনয় করেছেন। এই চলচ্চিত্রে রিয়াজ বলিউড অভিনেত্রী সুস্মিতা সেনের সাথে কাজ করেছেন। বাংলাদেশের চলচ্চিত্র জগতে তাঁর অবদানের জন্য বাংলাদেশ সরকার তাঁকে তিনবার জাতীয় চলচ্চিত্র পুরস্কারের শ্রেষ্ঠ চলচ্চিত্র অভিনেতার পুরস্কারে ভূষিত করে। পুরস্কারপ্রাপ্ত চলচ্চিত্রগুলি যথাক্রমে দুই দুয়ারী (২০০০), দারুচিনি দ্বীপ (২০০৭) এবং কি যাদু করিলা (২০০৮)। সেরা চলচ্চিত্র অভিনেতা হিসেবে তিনি তিনবার জাতীয় চলচ্চিত্র পুরস্কার লাভ করেন। (বাকি অংশ পড়ুন...)
পে-গ্লিং-র্গ্যাল-স্রাস () বা স্গাং-স্তেং-স্প্রুল-স্কু-রিন-পো-ছে () ভূটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের একটি অন্যতম প্রধান অবতারী লামার উপাধি বিশেষ।   তালিকা পে-গ্লিং-গ্সুং-স্প্রুলনামচিত্রজীবনকালতিব্বতী লিপিওয়াইলি প্রতিলিপিকরণ প্রথম  পে-মা-'ফ্রিন-লাস  100px  ১৫৬৪-১৬৪২    'pe ma 'phrin las  দ্বিতীয়  ব্স্তান-'দ্জিন-লেগ্স-পা'ই-দোন-গ্রুব   100px  ১৬৪৫-১৭২৬    bstan 'dzin legs pa'i don grub  তৃতীয়  কুন-ব্জাং-'ফ্রিন-লাস-র্নাম-র্গ্যাল   100px  ১৭২৭-১৭৫৮    kun bzang 'phrin las rnam rgyal চতুর্থ  ব্স্তান-'দ্জিন-স্রিদ-ঝি-র্নাম-র্গ্যাল   100px  ১৭৫৯-১৭৯০    bstan 'dzin srid zhi rnam rgyal  পঞ্চম  ও-র্গ্যান-দ্গে-লেগ্স-র্নাম-র্গ্যাল    100px  ১৭৯১-১৮৪০    o rgyan dge legs rnam rgyal  ষষ্ঠ  ও-র্গ্যান-ব্স্তান-পা'ই-ন্যি-মা   100px  ১৮৩৮-১৮৭৪    o rgyan bstan pa'i nyi ma  সপ্তম  ও-র্গ্যান-ব্স্তান-পা'ই-ন্যিন-ব্যেদ   100px  ১৮৭৫-১৯০৫    o rgyan bstan pa'i nyin byed  অষ্টম  ও-র্গ্যান-'ফ্রিন-লাস-র্দো-র্জে   100px  ১৯০৬-১৯৪৯    o rgyan 'phrin las rdo rje  নবম  রিগ-'দ্জিন-কুন-ব্জাং-পে-মা-র্নাম-র্গ্যাল  100px  ১৯৫৫-বর্তমান    rig ’dzin kun bzang padma rnam rgyal    তথ্যসূত্র   বিষয়শ্রেণী:তিব্বতী বৌদ্ধ উপাধি বিষয়শ্রেণী:ন্যিংমা *
মোরস্কি জভিয়ঁজকোভি ক্লুব স্পোর্তোভি আরকা গদিনিয়া (, ; এছাড়াও শুধুমাত্র আরকা গদিনিয়া নামে পরিচিত) হচ্ছে গদিনিয়া ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯২৯ সালে প্রতিষ্ঠিত হয়েছে। আরকা গদিনিয়া তাদের সকল হোম ম্যাচ গদিনিয়ার স্তাদিওন গোসিরে খেলে থাকে; যার ধারণক্ষমতা হচ্ছে ১৫,১৩৯। বর্তমানে এই ক্লাবের ম্যানেজারের দায়িত্ব পালন করছেন ইরেনেউশ মামরোত এবং সভাপতির দায়িত্ব পালন করছেন রাদোমির সোবচাক। পোলীয় রক্ষণভাগের খেলোয়াড় আদাম মার্চিনিয়াক এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, আরকা গদিনিয়া এপর্যন্ত ৫টি শিরোপা জয়লাভ করেছে; যার মধ্যে ২টি পোলীয় কাপ, ২টি পোলীয় সুপার কাপ এবং ১টি আই লিগা শিরোপা রয়েছে।   অর্জন   পোলীয় কাপ:  চ্যাম্পিয়ন (২): ১৯৭৯, ২০১৬–১৭  রানার-আপ (১): ২০১৭–১৮  পোলীয় সুপার কাপ:  চ্যাম্পিয়ন (২): ২০১৭, ২০১৮  আই লিগা:  চ্যাম্পিয়ন (১): ২০১৫–১৬   তথ্যসূত্র    বহিঃসংযোগ         বিষয়শ্রেণী:একস্ত্রাকলাসার ক্লাব বিষয়শ্রেণী:পোল্যান্ডের ফুটবল ক্লাব বিষয়শ্রেণী:১৯২৯-এ পোল্যান্ডে প্রতিষ্ঠিত বিষয়শ্রেণী:১৯২৯-এ প্রতিষ্ঠিত ফুটবল ক্লাব
When a Wikipedia article is large, it is often rewritten in summary style. This template is used after the heading of the summary, to link to the sub-article that has been (or will be) summarised. This template can also be used in the Category namespace, but the preferred template for categories is .  This template can also be used in articles leads when an article is not the "main" article for its subject, but this is controversial. When there are multiple articles, distinct enough to warrant separate articles, but not enough to be very separate subjects. One to be the main article describing the topic, and the others avoiding unnecessary duplication of the main article. A good example would be geography articles where two terms have somewhat different meanings or "contexts", but refer to roughly the same geographic area, e.g. Balkans and Southeast Europe. The Balkans article is the main article, the Southeast Europe article doesn't try to be a duplicate of the Balkans article by having much info on History, natural resources, etc, it leaves that to the Balkans article. This can be thought of as a halfway point between having fully separate articles, and having a redirect.  Its usage should be restricted to the purposes described above. This template is not to be used as a substitute for inline links or as a "see also". The latter includes e.g. when a section has a title that happens to have a main article, but the section actually refers to a specific aspect of the article at hand. In Phthalate, for example, the template under the section Endocrine disruptor should not be Main: Endocrine disruptor, because the section specifically deals with phtalate as an endocrine disruptor and not endocrine disruptors in general.   ব্যবহার   {{মূল নিবন্ধ|Article 1}}  You may also include additional links, up to ten in total: {{Main |Article 1 |Article 2 | ... |Article 9 |Article 10 }}  For each link, you may optionally specify a link appearance (this is for articles where a piped link would be used). Note that the extra parameters use a lower case 'L', for example, l1, not 11: {{Main |Article 1 | ... |Article 10 | l1=Article 1 link appearance | ... | l10=Article 10 link appearance }}    উদাহরণ    Code Result {{Main|Article}}  {{Main|Article 1|Article 2|Article 3}}  {{Main|Article 1|Article 2|Article 3|Article 4|Article 5}}  {{Main|Article|l1=Alternative title}}  {{Main|(15760) 1992 QB1|l1={{mp|(15760) 1992 QB|1}}}}   __TOC__  , to create main space only (article space only) content   TemplateData   বিষয়শ্রেণী:Cross-reference templates বিষয়শ্রেণী:মুদ্রণ বহির্ভূত বিষয়শ্রেণী:হ্যাটনোট টেমপ্লেট বিষয়শ্রেণী:List templates বিষয়শ্রেণী:Wikipedia page-section templates
হ্যারি ঈগল (১৩ জুলাই, ১৯০৫ - ২১ জুন, ১৯৯২) একজন মার্কিন চিকিৎসক এবং রোগবিজ্ঞানী ছিলেন। তিনি নিউ ইয়র্ক সিটিতে জন্মগ্রহণ করেন। তিনি জনস হপকিন্স বিশ্ববিদ্যালয়ে পড়াশোনা করেন এবং পরে কাজ করেন। তারপরে জাতীয় স্বাস্থ্য ইনস্টিটিউটে যান। ১৯৬১ থেকে ১৯৮৮ সাল পর্যন্ত তিনি অ্যালবার্ট আইনস্টাইন কলেজ অফ মেডিসিনে কাজ করেন। তিনি ঈগলের ন্যূনতম প্রয়োজনীয় মাধ্যমের জন্য সবচেয়ে বেশি পরিচিত, যা মানব ও স্তন্যপায়ীর কোষ কীভাবে পুনর্গঠিত হয় তা বোঝার জন্য গুরুত্বপূর্ণ। তিনি ঈগল প্রভাবের জন্যও পরিচিত। ১৯৩৬ সালে তিনি এলি লিলি অ্যান্ড কোম্পানি-এলানকো রিসার্চ অ্যাওয়ার্ডের উদ্বোধনী বিজয়ী ছিলেন। ১৯৭৩ সালে, তিনি কলাম্বিয়া ইউনিভার্সিটির লুইসা গ্রস হরউইটজ পুরস্কারের সহ-বিজয়ী ছিলেন। ১৯৮৭ সালে, তিনি জৈবিক বিজ্ঞানে তার কাজের জন্য ন্যাশনাল মেডেল অফ সায়েন্সNational Science Foundation - The President's National Medal of Science পুরস্কারে ভূষিত হন।   প্রবন্ধ  J. E. Darnell, L. Levintow, M. D. Scharff: Harry Eagle. J Cellular Physiology (1970) 76,3: S. 241-252  A. Gilman: Presentation of the Academy Medal to Harry Eagle, M. D. Bull N Y Acad Med. (1970) 46(9): S. 666-669   তথ্যসূত্র  বিষয়শ্রেণী:১৯০৫-এ জন্ম বিষয়শ্রেণী:১৯৯২-এ মৃত্যু বিষয়শ্রেণী:২০শ শতাব্দীর মার্কিন চিকিৎসক বিষয়শ্রেণী:ন্যাশনাল মেডেল অফ সাইন্স বিজয়ী বিষয়শ্রেণী:জনস হপকিন্স বিশ্ববিদ্যালয়ের শিক্ষক বিষয়শ্রেণী:জনস হপকিন্স বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন রোগবিজ্ঞানী বিষয়শ্রেণী:নিউ ইয়র্ক (অঙ্গরাজ্যের) জীববিজ্ঞানী বিষয়শ্রেণী:অ্যালবার্ট আইনস্টাইন কলেজ অফ মেডিসিনের শিক্ষক বিষয়শ্রেণী:ইয়েশিভা বিশ্ববিদ্যালয়ের শিক্ষক
উইলি অ্যান্ড লেডি মাইসরি (রাউড ১৯৮, চাইল্ড ৭০) (উইলিয়াম এবং লেডি মার্জোরি নামেও পরিচিত) একটি ইংরেজি ভাষার ঐতিহ্যবাহী লোকগীতি। সম্ভবত স্কটল্যান্ডে এই গানের উৎপত্তি হয়েছে।ফ্রান্সিস জেমস চাইল্ড, ইংলিশ অ্যান্ড স্কটিশ পপুলার ব্যালাডস, "উইলি অ্যান্ড লেডি মাইসরি" লোকসংগীতশিল্পী জো রে-এর এই গানের রেকর্ডিংয়ের লাইনার নোটে, রড স্ট্র্যাডলিং লেখেন "জো বিশ্বাস করেন যে ব্যালাডটি সেলকার্কের আশপাশের এলাকার প্রেক্ষাপটে তৈরি—সম্ভবত সেলকার্কের উত্তর-পূর্বে লডারডেলের থার্লস্টেইন ক্যাসেলে।"  সারসংক্ষেপ  লেডি মাইসরির ঘরে প্রবেশ করার জন্য উইলি তার পিতার প্রহরীদের হত্যা করে। রাত শেষ হওয়ার পর, লেডি মাইসরির পিতা উইলিকে হত্যা করে। লেডি মাইসরি তার বাবাকে এই হত্যার জন্য অভিযুক্ত করে। বাবা যুক্তি দেয় যে উইলি প্রহরীদের হত্যা করেছিল, কিন্তু লেডি মাইসরি পাল্টা যুক্তি দেয় যে প্রহরীরা বর্ম পরিহিত ছিল, কিন্তু উইলি ছিল নিরস্ত্র।  প্রকারভেদ   এই ব্যালাডটির সাথে ক্লার্ক স্যান্ডার্স এর অনেক মিল রয়েছে  এবং এটি দ্য বেন্ট সে ব্রাউনের কিছু প্রভাব বহন করে।ফ্রান্সিস জেমস চাইল্ড, দ্য ইংলিশ অ্যান্ড স্কটিশ পপুলার ব্যালাডস, খণ্ড ২, পৃষ্ঠা ১৬৭, ডোভার পাবলিকেশনস, নিউ ইয়র্ক ১৯৬৫  তথ্যসূত্র    বিষয়শ্রেণী:গীতিকার অজানা বিষয়শ্রেণী:গানের বছর অজানা বিষয়শ্রেণী:চাইল্ডের লোকগাথা
গি দ্য মোপাসঁএই ফরাসি ব্যক্তিনামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে। (; ৫ আগস্ট ১৮৫০ – ৬ জুলাই ১৮৯৩) একজন বিখ্যাত ফরাসি কবি, গল্পকার ও ঔপন্যাসিক। পূর্ণেন্দু দস্তিদার তার ফরাসি 'লা গাইলাইস' এর অন্তর্ভুক্ত নেকলেস গল্পটি অনুবাদ করেন। বাংলায় তার নামের বানান গী দ্য মোপাসাঁ লেখা হয়ে থাকে।  জন্ম ও পরিচয় মোপাসঁ-র জন্ম ১৮৫০ সালের ৫ আগস্ট ফ্রান্সের নরম্যান্ডিতে।  তার পিতার নাম গ্যুস্তাভ দ্য মোপাসঁ এবং মায়ের নাম লোর ল্য পোয়াতভাঁ। তিনি স্বল্পভাষী লাজুক স্বভাবের ছিলেন। মায়ের চারিত্রিক বৈশিষ্ট্য অনেকখানিই প্রভাব ফেলেছিল তার উপর। তার মা দুরারোগ্য ব্যাধি ম্যালানকোলিয়ায় ভুগতেন। তিনি মুলত একজন গল্পকার।  শিক্ষাজীবন মধ্যবিত্ত ঘরের সন্তান বলে লেখাপড়ার সুযোগ পেয়েছিলেন কিছুটা।১৮৬৭ সালে তিনি একটি নিম্ন মাধ্যমিক স্কুলে ভর্তি হন। ১৮৬৯ সালে মোপাসঁ প্যারিসে আইন বিষয়ে লেখাপড়া শুরু করেন।  কর্মজীবন শীঘ্রই তাকে পড়াশোনা ছেড়ে ফরাসি-প্রুশীয় যুদ্ধের কারণে সেনাবাহিনীতে যোগ দিতে হয়। এরপর ১৮৭২ থেকে ১৮৮০ সাল পর্যন্ত তিনি সিভিল সার্ভেন্ট হিসেবে ফ্রান্সের নৌ মন্ত্রণালয় ও শিক্ষা মন্ত্রণালয়ে কাজ করেন। সাহিত্যজীবন  স্কুলজীবন থেকেই পারিবারিক বন্ধু গুস্তাভ ফ্লবেয়ারের সাথে পরিচয় হয়। পরবর্তীতে গুস্তাভ ফ্লবেয়ার, এমিল জোলা, আলফস দোঁদে-দের উত্তরসূরী হিসেবে ১৮৮০ সালে একটি কাব্যগ্রন্থ(De Ver) প্রকাশের মধ্যে দিয়ে তার সাহিত্যজগৎে পদার্পণ। প্রথম কাব্যগ্রন্থে খুব বেশি জনপ্রিয়তা পাননি। এসময় প্যারিস তরুণ সাহিত্যিকদল একটি সাহিত্যিকদল বের করে একটি সাহিত্যিক সঙ্কলন। নাম Less Sovress de Medan। এখানে মোপাসঁর প্রথম বড় গল্প 'ব্যুল দ্য সুইফ' (Boule de Suif)- ফ্রাঙ্কো-প্রুশিয়ান যুদ্ধের পটভুমিতে একজন বেশ্যার কাহিনী। ১৮৮৩ সালে আরেকটি বিখ্যাত গল্প প্রকাশিত হল, মাদমোয়াজেল ফিফি। এরপর প্রথম উপন্যাস Un-rie। উপন্যাসটি সরকারি রোষানলের শিকার হল। ১৮৮৫ সালে রচনা করেন বিখ্যাত উপন্যাস "বেল আমি"। বলা হয়ে থাকে, ছোটগল্পকার হিসেবে যতটুকু পারদর্শী ছিলেন, উপন্যাসে তিনি ততটা ঋজুগতি ধরে রাখতে পারেননি। মাত্র এক দশক সাহিত্যচর্চার সুযোগ পান মোপাসঁ, এই সংক্ষিপ্ত সময়ে তিনি তিনশ' ছোট গল্প, ছয়টি উপন্যাস, বেশ কিছু কবিতা এবং তিনটি ভ্রমণকাহিনী লেখেন। একাদশ-দ্বাদশ শ্রেণির নেকলেস গল্পটিও তার লেখা।   গ্রন্থপঞ্জি  ছোটগল্প  দ্যা ডায়মন্ড নেকলেস  আফটার  এ্যাট সী  এ ডিভোর্স কেইস  এ ম্যডম্যান  এ লেটার  অ্যান অ্যাডভেন্চার ইন প্যারিস  এ ফ্যামিলি  এ ট্রু ড্রামা   অ্যান ওল্ড ম্যান  মৃত্যু  দুর্ভাগ্যবশত তারুণ্যের শুরুতেই তিনি সিফিলিস রোগে আক্রান্ত হন, যা তাকে ধীরে ধীরে মানসিকভাবে বিপর্যস্ত করে তোলে। শেষে মারাত্মক মানসিক বৈকল্যের শিকার হয়ে ১৮৯২ সালের ২ জানুয়ারি কন্ঠনালী কেটে আত্মহত্যার চেষ্টা করেন। পরে গুরুতর আহত অবস্থায় তাকে প্যারিসের একটি প্রাইভেট অ্যাসাইলামে ভর্তি করা হয়, এবং সেখানেই পরের বছর অর্থাৎ ১৮৯৩ সালের ৬ই জুলাই, মাত্র ৪৩ বছর বয়সে, মৃত্যুবরণ করেন এই প্রতিভাবান সাহিত্যিক।  তথ্যসূত্র   পাদটীকা   বিষয়শ্রেণী:ফরাসি সাহিত্যিক বিষয়শ্রেণী:১৮৫০-এ জন্ম বিষয়শ্রেণী:১৮৯৩-এ মৃত্যু বিষয়শ্রেণী:ফরাসি ঔপন্যাসিক বিষয়শ্রেণী:১৯শ শতাব্দীর ফরাসি ঔপন্যাসিক